cyanic-selkie/wikianc huggingface dataset:
Adolf Roos
A. W. Roos syntyi Kristiinassa 21. kesäkuuta 1824, kävi Vaasan triviaalikoulun ja Turun kymnaasia 1830- ja 1840-luvuilla. Kouluaikanaan hän sairastui vakavasti ja joutui lääkärinhoitoon Ruotsiin, jossa suoritti ylioppilastutkinnon 1848. Ruotsin kansalaisuuden Roos sai 1849. Palveltuaan eri virastoissa ja ansioituen virkaurallaan hänet nimitettiin 1867 Ruotsin postilaitoksen pääpostitirehtööriksi eli postilaitoksen johtajaksi.
Roosin harrastuksiin kuului mm. sanomalehtiin kirjoittaminen ja runoilu, josta hän sai Ruotsin akatemian pienemmän palkinnon. Vuonna 1936 Ruotsin postilaitos juhli 300-vuotista taivaltaan ja julkaisi postimerkin Adolf Wilhelm Roosista.
Roosin merkittävämmäksi saavutukseksi tuli Ruotsin postilaitoksen järjestäminen nykyaikaiseen malliinsa.
Lähteet
Suomen Kuvalehti, 7/1936, Suomalainen Ruotsin postilaitoksen päämiehenä.
Tiana
Tiana on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 499 asukasta (vuonna 2016) ja sen pinta-ala on 19,32 neliökilometriä. Se sijaitsee 564 metrin korkeudella merenpinnan yläpuolella.
Racket Boys
Racket Boys on televisioyhtiö SBS:n esittämä eteläkorealainen draamasarja. Sen päärooleissa ovat Kim Sang-kyung, Oh Na-ra ja Park Hyo-joo.
Suomessa sarja alkoi samanaikaisesti Netflixissä.
Tellus (jumalatar)
thumb|Tellus (oikealla) yhdessä Vuodenaikojen kanssa. Mosaiikki [[Sentinumissa joskus vuodelta 200–250.]] Tellus (myös Tellus Mater, tai Terra Mater, suom. ’maaemo’) on roomalaisessa mytologiassa Maan ja kaikkien eliöiden hedelmällisyyden jumalatar. Hänen nimensä tarkoittaa latinan kielessä Maata. Tellus on Saturnuksen äiti. Kreikkalaisessa mytologiassa häntä vastaa Gaia.
Roomalaiset yhdistivät Telluksen Ceresiin, joka on sadonkorjuun, maanviljelyksen ja hedelmällisyyden jumalatar, ja näillä kahdella jumalattarella oli tammikuussa yhteinen kylvön juhla. Roomalaiset uskoivat Ceresin valvovan siemeniä ennen niiden kylvöä ja Telluksen valvovan niitä kylvöstä sadonkorjuuseen. Tellukselle uhrattiin tiineitä lehmiä 15. huhtikuussa Fordicicia-juhlassa, ja häntä rukoiltiin avioliiton solmimisen yhteydessä, jotta liittoon siunautuisi lapsia.
Westwood Studios
thumb|Muusikko [[Frank Klepackin työhuone Westwood Studiosin tiloissa ennen pelitalon toiminnan loppumista]] Westwood Studios oli videopelejä kehittävä yritys, jonka perustivat Brett Sperry ja Louis Castle vuonna.
Yritys kehitti muun muassa suositut Command & Conquer -pelit ja on reaaliaikaisten strategiapelien pioneeri.
Electronic Arts osti pelistudion vuonna 1998, ja pelitalon toiminta lopetettiin maaliskuussa 2003. Yhtenä syynä lopettamiseen oli Westwoodin pelin Command & Conquer: Renegade huono myyntimenestys. Kun Electronic Arts lopetti Westwoodin, sen halukkaat työntekijät saivat siirtyä EA Los Angeles -studioon. Kaikki Westwoodin työntekijät eivät siirtyneet EA Los Angelesiin, vaan osa työntekijöistä perusti pelitalon Petroglyph Games.
Alainen Neulajärvi
Alainen Neulajärvi on Pirkanmaalla Kuhmoisissa Ojastenkulmalla sijaitseva järvi.
Maantietoa
Järven pinta-ala on 1,9 hehtaaria ja se on 350 metriä pitkä ja 100 metriä leveä. Se sijaitsee kahden matalan mäen välisessä laaksossa. Järvellä ei ole kartan mukaan saaria ja se on autio. Sen rantaviivan pituus on 800 metriä ja se rannat ovat metsämaata. Sen länsipuolelta sen ohittaa metsäautotie, joka tulee Ojastenkulman kautta kulkevalta yhdystieltä 3282.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 137,5 metriä mpy. Sen läpi virtaa Yläiseltä Neulajärveltä tuleva oja, joka laskee 1,4 kilometrin päässä Haanjoen Lemolahteen. Ojalla on pudotusta tällä matkalla 31,9 metriä.
Historiaa
Vuoden 1855−1856 Kalmbergin kartastossa sen karttanimi on ”Naytajärvi”, mikä saattaa olla kirjoitusvirhe. Järvi on kuitenkin piirretty pitkäksi, ikään kuin Yläinen Neulajärvi olisi myös järven osana. Tämä voi viitata järvenlaskuun, josta ei tässä ole mitään dokumenttia.
Vuoden 1965 peruskartassa järvi oli autio eikä siihen ollut johdettu muita metsäojia kuin vain Yläisestä Neulajärvestä tuleva oja.
Unetša
thumb|125px|Unetšan vaakuna vuodelta 1986. Unetša on kaupunki Brjanskin alueella Venäjällä. Se sijaitsee Dneprin vesistöön kuuluvan Unetšajoen yläjuoksulla 140 kilometriä Brjanskista lounaaseen. Kaupunki on Unetšan piirin keskus. Siellä risteytyvät Brjanskiin, Gomeliin, Oršaan ja Hutor-Mihailovskiin johtavat rautatiet. Asukkaita on 26 500 henkeä (vuonna 2009).
Paikkakunta on saanut alkunsa vuonna 1887 perustetusta rautatieasemasta. Vuonna 1929 siitä tuli risteysasema. Kaupunginoikeudet Unetša sai vuonna 1940. Toisen maailmansodan aikana se oli saksalaisten miehittämä. Nykyään siellä on rautatieliikennettä palvelevia yrityksiä, elintarviketeollisuutta ja sähkölaitetehdas.
Unetšassa sijaitsee eräs Keski-Euroopan energiahuollolle tärkeän Družba-öljyputken pumppuasemista. Sieltä lähtee myös tämän öljyputken sivuhaara Valko-Venäjän Kastsjukovitšyyn ja edelleen Navapolatskin öljynjalostamolle, jossa putkisto jakautuu Latviaan ja Liettuaan. Unetša on lisäksi rakenteilla olevan Itämeren öljyputkiston lähtöpiste. Tällä Venäjän uudella öljyputkistolla pyritään kuljettamaan jo vuoden 2012 lopussa merkittävästi raakaöljyä Suomenlahden rannalle Laukaansuun satamaan. .
Aiheesta muualla
52.84306°N, 32.68028°W
Málagan lentoasema
Málagan lentoasema  on lentoasema Espanjan Aurinkorannikolla, kahdeksan kilometriä Málagasta lounaaseen. Eniten lentoasema palvelee Aurinkorannikolle suuntautuvaa lomalentoliikennettä, sillä se on Aurinkorannikon ainoa kaupallisen lentoliikenteen käytössä oleva lentoasema.
Lentoasemalta on yhteydet yli 60 maahan ympäri maailman ja matkustajia oli vuonna 2018 noin 19 022 000. Liikenne operoidaan kolmesta terminaalista. Toinen kiitotie valmistui vuonna 2010.
Sijainti
Málagan lentoasemalta on yhteydet Málagaan sekä Fuengirolaan, Benalmádenaan ja Torremolinokseen Renfen Cercanías-junalla. Matkustajaterminaalia palvelevan aseman nimi on Aeropuerto, lentoaseman rahtiterminaalia palvelee Terminal Cargo.
Lentoasemalta on myös linja-autoyhteydet muun muassa Marbellaan.
Isuzu
pienoiskuva|Isuzu 117 Coupé. pienoiskuva|Isuzun kuorma-auto Hongkongissa 2013 Isuzu jidōsha kabushikigaisha on japanilainen yritys, joka tunnetaan hyötyajoneuvojen ja dieselmoottoreiden valmistajana.
Isuzun pääkonttori sijaitsee Shinagawassa Tokion prefektuurissa, ja kokoamista ja valmistusta tehdään Fujisawassa, Tochigissa, Hokkaidōlla ja Thaimaassa. Vuonna 2003 yhtiö tuotti 16 miljoonaa dieselmoottoria. Moottoreita käytetään kaikkialla maailmassa.
Isuzun valmistamia henkilö-, paketti- ja kuorma-autoja markkinoitiin Suomessa 1960-luvulta 1990-luvulle. Vuosina 1965–1972 maahantuojana oli Helkama-konsernin tytäryhtiö Suomen Koneliike Oy, sittemmin Suomen General Motors Oy. Isuzun pick-up autojen maahantuojana Suomessa toimii Nordic Automotive Trading Oy, joka kuuluu osana vuonna 1997 perustettua autojen maahantuontiin erikoistunutta yritysryhmää Bassadone Automotive Nordic Oy:tä.
Suomessa
Ennen Isuzua japanilaisista autoista Suomeen olivat ehtineet Datsun vuonna 1962 ja Toyota vuonna 1964. Helkama-konsernin tytäryhtiö Suomen Koneliike Oy toi 50 kappaleen esittelyerän Isuzu Bellett -autoja maahan loppuvuonna 1964, ja varsinainen maahantuonti käynnistyi seuraavana vuonna. Muita Suomen Koneliikkeen edustamia merkkejä olivat brittiläinen Jaguar, länsisaksalainen Glas, tšekkiläinen Škoda ja italialainen Alfa Romeo. Vuoden 1965 aikana Isuzu Bellett -autoja rekisteröitiin runsaat 1 200 kappaletta, ja vuosittainen lukumäärä pysyi nelinumeroisena vuoteen 1967, mutta vuonna 1968 uusia Isuzuja merkittiin rekisteriin enää noin 500. Vuonna 1968 esitelty Bellettiä suurempi Isuzu Florian ei saavuttanut enää mainittavaa suosiota. Vuoden 1969 lopussa Isuzu-henkilöautoja oli rekisterissä hieman yli 5 500 kappaletta, ja merkki oli tilastossa 23. sijalla. 1960-luvun puolivälissä Suomessa elettiin vahvaa ralli-innostusta, ja autouutuuden myyntiä vauhditettiin osallistumalla Jyväskylän suurajoihin heti vuonna 1965. 1960-luvun loppupuolella Isuzulla kilpailivat ralleissa muiden muassa Pentti Airikkala ja Pertti Kärhä.
Aarne Hartelin
pienoiskuva|Aarne Hartelin Aarne Ilmari Hartelin (s. 8. kesäkuuta 1962 Tampere) on suomalainen muusikko, joka tunnetaan parhaiten Finlanders-yhtyeen basistina ja nyttemmin myös pääasiallisena laulusolistina. Hän on Finlanders-yhtyeen alkuperäisjäsen ja säveltänyt sen levytystuotantoon lukuisan määrän lauluja. Hartelin on toiminut sähköbassonsoitonopettajana Turun konservatoriossa.
Isuzu
Suomessa
Vuonna 1965 Isuzu Bellet maksoi Suomessa 8 600 markkaa, ja samassa koko- ja hintaluokassa olivat esimerkiksi Datsun Bluebird (8 290 mk), Ford Cortina (8 200 mk), Simca 1300 (9 100 mk) ja Volkswagen 1500 (9 500 mk). Henkilöautojen ohella Suomeen tuotiin Isuzun pakettiautoja ja kevyitä kuorma-autoja.
Aarne Hartelin
Säveltäjänä Hartelin osallistui Seinäjoen Tangomarkkinoiden tangosävellyskilpailuun vuonna 2008 tangolla ”En kasvojas muista” (san. Jorma Toiviainen), joka voitti kilpailun. Tangosta on sittemmin tullut artistien vakio-ohjelmistoa.
Isuzu
Suomessa
Isuzu-henkilöautojen tuonti Suomeen päättyi vuonna 1972, jolloin valmistaja aloitti yhteistyön General Motors -konsernin kanssa. Vuoden 1979 lopussa Suomessa oli rekisterissä vielä hieman yli 3 000 Isuzu Bellett- ja Florian-autoa. 1970-luvun lopulla ja 1980-luvulla Isuzun valmistamia tavara-autoja myytiin Suomessa Bedford-merkkisinä.
Aarne Hartelin
Teoston elävän musiikin rekisterin mukaan ’’Hiljaiset sillat’’ on ollut viime vuosina Suomen esitetyimpiä sävellyksiä.
Pomperipossa i Monismanien
Pomperipossa i Monismanien on ruotsalaisen kirjailijan Astrid Lindgrenin satiirinen satu, joka julkaistiin 10. maaliskuuta 1976 Expressen-lehdessä.
Lindgren kirjoitti sadun huomattuaan maksavansa 102 prosentin marginaaliveroa. Jos hän ansaitsisi työllään yhden kruunun lisää, hänen pitäisi maksaa kruunu ja kaksi äyriä valtiolle veroina ja muina veronluonteisina maksuina.
Satu vaikutti suuresti ruotsalaiseen verokeskusteluun, ja samana vuonna Olof Palmen Ruotsin sosiaalidemokraattinen työväenpuolue menetti hallitusvaltansa valtiopäivävaaleissa, ensimmäisen kerran 40 vuoteen.
Lindgren oli ollut pitkän linjan sosiaalidemokraatti, mutta hänen Expressen-lehden artikkelisarjansa osaltaan kaatoi hallitusta.
Tarina
Tässä vertauskuvallisessa sadussa Pomperipossa elää kaukaisessa maassa ja kirjoittaa kirjoja lapsille. Vaikka hänen ahkerointinsa tuottaa hänelle noin kaksi miljoonaa kruunua vuodessa, valtion rahakamarin hoitaja vie melkein kaiken jättäen vain 5 000 kruunua vuodessa elämiseen.
Eräs ystävä kertoo Pomperipossalle, että tämän marginaalivero on 102 %, jolloin Pomperipossa kummastelee: ”Eihän niin monta prosenttia ole olemassa?”
Todellisuus
Lindgren huomautti ohimennen, että verojaan voi laskea ostamalla talon velaksi. Näin hän piikitti Ruotsin tuolloista valtiovarainministeriä Gunnar Strängiä, joka oli juuri tehnyt näin ja selvisi siksi pienillä veroilla suurista tuloistaan huolimatta.
Oikeistopuolue Maltillisen kokoomuksen puheenjohtaja Gösta Bohman luki sadun valtiopäivien puhujantuolilta. Siihen Sträng vastasi tylysti, että Astrid Lindgrenin panos verokeskusteluun paljasti tämän täydellisen ymmärtämyksen puutteen verokeskustelusta, sanoen että ”emme vaadi Lindgreniltä verojen ymmärtämistä”. ”Mutta minä vaadin sitä Gunnar Strängiltä”, vastasi Lindgren radiossa seuraavana päivänä. ”Jos joku on laskenut väärin, se on valtion verovirasto, koska olen saanut lukuni heiltä. Sträng osaa kertoa satuja muttei selvästikään laskea. Meidän kahden tulisi vaihtaa töitä keskenämme.”
Jack Nicklaus
Jack William Nicklaus (s. 21. tammikuuta 1940 Columbus, Ohio ) on yhdysvaltalainen entinen golf-ammattilainen. Hän on kaikkien aikojen menestyneimpiä golfaajia. Pääosin PGA Tourilla pelannut Nicklaus voitti ennätykselliset 18 golfin major-turnausta vuosina 1962–1986.
Elämä ja ura
Jack Nicklaus syntyi 21. tammikuuta 1940 Ohiossa. Hän harrasti nuoruudessaan monia urheilulajeja; golfiin hän tutustui kymmenvuotiaana. Nicklaus pelasi ensimmäisen US Open -turnauksensa 17-vuotiaana. Hän aloitti opinnot Ohion osavaltionyliopistossa mutta siirtyi golfammattilaiseksi ennen valmistumistaan. Hän voitti amatöörinä kaksi kertaa US Amateurin (1959 ja 1961) sekä amatöörien MM-joukkuekultaa eli Eisenhower Trophyn 1960. Amatööriaikoinaan Nicklaus elätti itsensä myymällä vakuutuksia.
Nicklaus voitti ensimmäisen ammattilaispalkintonsa tammikuussa 1962 sijoituttuaan Los Angeles Openissa 50:nneksi. Ensimmäisen ammattilaisvoittonsa hän otti samana vuonna US Openissa. Vuoden 1962 lopussa Nicklaus oli jo PGA:n rahalistan kolmannella sijalla. Vuonna 1963 Nicklaus oli saman rahalistan kakkonen ja vuosien 1964–1977 aikana kahdeksan kertaa ykkösenä.
Nicklaus on voittanut urallaan kaikkiaan 113 golfturnausta, joista 73 PGA Tourilla. Nicklaus voitti urallaan ennätykselliset 18 major-turnausta, joista viimeisen 1986 Mastersissa 46-vuotiaana. Vielä vuoden 1998 Mastersissa 58-vuotias Nicklaus sijoittui jaetulle kuudennelle sijalle.
Nicklausin major-voitot:
Nykyään Nicklaus toimii golfkenttäsuunnittelijana. Hän on Nicklaus Design -golfyrityksen perustaja.
Nicklaus on ollut vaimonsa Barbaran kanssa naimisissa vuodesta 1960 lähtien. Heillä on viisi lasta.
James David Christie
Musiikkiura
Christie voitti ensimmäisenä yhdysvaltalaisena MA Festival Bruggen kansainvälisen urkukilpailun ensipalkinnon vuonna 1979. Samalla hänestä tuli ensimmäinen kilpailija, joka samanaikaisesti voitti sekä kilpailun ensipalkinnon että yleisöpalkinnon.
Christie aloitti yhteistyön Bostonin sinfoniaorkesterin kanssa vuonna 1978. Hän on soittanut ja levyttänyt myös lukuisten muiden merkittävien orkestereiden kanssa eri maissa. Hän on tehnyt kymmenittäin Euroopan-kiertueita sekä esiintynyt säännöllisesti Kanadassa, Aasiassa, Australiassa ja Islannissa. Christie on toiminut periodisoittimin esiintyvän Ensemble Abendmusikin musiikillisena johtajana. Periodisoitinkokoonpanoja, joiden kanssa hän on myös esiintynyt, ovat olleet muiden muassa Academy of Ancient Music, Handel and Haydn Society ja New York Collegium. Christien erikoistumisalaa onkin ollut vanha musiikki.
Christie on tehnyt levytyksiä yhteistyössä sellaisten kapellimestareiden kuin Seiji Ozawan, Christopher Hogwoodin, Robert Craftin ja Andrew Parrottin kanssa. Hänen levyttämiinsä teoksiin kuuluu Dietrich Buxtehuden kokonaistuotanto. Soololevytyksistään hän on saanut useita palkintoja, kuten Preis der deutschen Schallplattenkritikin. Christie on istunut monien kansainvälisten urkukilpailujen tuomaristojen jäsenenä. Hän sai kunniatohtorin arvon New England School of Law'sta, ja New England Conservatory of Music kunnioitti häntä Outstanding Alumni -palkinnolla.
Kohu seksuaalisesta häirinnästä
3. elokuuta 2018 Christien entisten opiskelijoiden ryhmä julkaisi kirjeen, jossa syytti Christietä seksuaalisesta kaltoinkohtelusta ja College of the Holy Crossia (Worcester, Massachusetts) sen mahdollistamisesta. Christie oli tuolloin College of the Holy Crossin residenssitaiteilija, mutta sai porttikiellon kampukselle jouduttuaan tutkittavaksi. Hän myös erosi asemastaan College of the Holy Crossissa, päätti palveluksensa Wellesley Collegessa ja erosi asemastaan Oberlin-musiikkikonservatoriossa. Christie oli ollut Oberlin-musiikkikonservatorion urkuprofessori sekä urkujensoiton laitoksen johtaja ja toiminut Wellesley Collegen urkurina.
The Boston Globelle annetuissa haastatteluissa entiset Christien opiskelijat sekä College of the Holy Crossista että Oberlinin musiikkikonservatoriosta syyttivät tätä tavasta käyttää asemaansa hyväksi opiskelijoiden manipuloinnissa seksuaalisen häirinnän mahdollistamiseksi. Entiset opiskelijat toivat esiin vuosina 1994–2017 jatkuneen seksuaalisesti latautuneen ilmapiirin, johon oli liittynyt sopimatonta koskettelua ja kommentointia sekä merkittäviä alkoholimääriä.
Stairway to the Stars
”Stairway to the Stars” on brittiläisen Sweet-yhtyeen kappale ja single vuodelta 1977. Se oli samalla yhtyeen viimeinen single, jonka julkaisi Euroopassa levy-yhtiö RCA Records. Kappale ei onnistunut katkaisemaan yhtyeen kaupallista laskusuhdannetta – se ylsi vain sijalle 15 Länsi-Saksassa.
Euroopassa kappaletta ei julkaistu millään yhtyeen studioalbumilla, vaikka se äänitettiinkin Off the Record -albumin sessioissa. Yhdysvalloissa se kuitenkin julkaistiin Off the Recordin sikäläisellä painoksella. Yhdysvalloissa ”Stairway to the Stars” oli jo ilmestynyt vain kyseisessä valtiossa julkaistun ”Funk It Up” -singlen B-puolella. Kuitenkin kappale julkaistiin siellä myös erillisenä singlenä, jossa A-puolella oli laulun stereoversio ja B-puolella monoversio. Euroopassa singlen B-puolena oli ”Why Don’t You Do It to Me”.
The Strokesin diskografia
Tämä on yhdysvaltalaisen rockyhtye The Strokesin diskografia.
Yläinen Neulajärvi
Yläinen Neulajärvi on Pirkanmaalla Kuhmoisissa Ojastenkulmalla sijaitseva järvi.
Maantietoa
Järven pinta-ala on 1,8 hehtaaria ja se on 250 metriä pitkä ja 100 metriä leveä. Metsäjärvellä ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat soistuvaa metsämaata. Järven itäpuolella kulkee metsäautotie, joka haarautuu Ojastenkulmalla yhdystieltä 3282.
The Strokesin diskografia
Studioalbumit
Listasijoitusten lähde:
Yläinen Neulajärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 137,6 metriä mpy. Siihen on johdettu metsäoja Paasmäeltä ja siihen laskee Ison Vuorijärven laskuoja luoteesta. Järven laskuoja lähtee sen eteläpäästä ja se virtaa ensin Alaisen Neulajärven läpi ennen laskemistaan Haanjoen Lemolahteen.
Historiaa
Vuoden 1855−1856 Kalmbergin kartastossa on viitteitä, että tämä ja Alainen Neulajärvi olisi ollut yhtä järveä.
Jooseppi Mustakallio
Jooseppi Mustakallio (vuoteen 1878 Josef Schwartzberg; 18. heinäkuuta 1857 Säräisniemi – 20. huhtikuuta 1923 Parikkala) oli suomalainen pastori ja Suomen Lähetysseuran neljäs lähetysjohtaja Akseli Hirnin jälkeen. Hän oli myös runoilija ja sanoittaja. Hänen tunnetuin runonsa on Iltalaulu (Hiljaa, hiljaa! Ilta on / Taivas tummeneepi).
Tausta
Mustakallion vanhemmat olivat kappalainen Henrik Schwartzberg ja Laura Katariina Stenbäck. Mustakallio pääsi ylioppilaaksi Kuopion lyseosta 1878 ja valmistui filosofian kandidaatiksi 1883.
Mustakallio toimi uskonnon ja suomenkielen opettajana Porissa. Vuonna 1889 hänet vihittiin papiksi. Sen jälkeen hän hoiti uskonnon lehtorin virkaa Savonlinnassa ja Kuopiossa.
Hänestä tuli Suomen Lähetysseuran työntekijä 1897. Hän kävi kesällä 1898 Saksassa tutustumassa saksalaisten lähetysseurojen toimintaan.
Lähetysjohtajana 1898–1913
Mustakallio tuli Lähetysseuran palvelukseen vuonna 1897, aluksi lähetyskoulun opettajana, ja seuraavana vuonna hänestä tuli lähetysjohtaja.
Tarkastusmatka Ambomaalle 1900
Lähetysseurassa oli kauan suunniteltu tarkastusmatkaa Ambomaalle. Työtä siellä oli tehty 30 vuotta ilman, että Suomesta olisi sitä käyty tarkastamassa. Kotimaassa oli viimeisinä vuosina kritisoitu Ambomaan-lähettejä ja sitä, että kovin paljon tuloksia ei ollut saatu aikaan. Tämän vuoksi myös lähetit olivat toivoneet lähetysjohtajan tarkastusmatkaa luokseen. Kentällä oli tuolloin neljä perheellistä lähetyssaarnaajaa sekä kaksi naimatonta naista.
Mustakallio lähti 31.1.1900 tarkistusmatkalle Ambomaalle, jonne hän saapui 22.6.1900, yhdessä ensimmäiselle työkaudelleen saapuneen Emil Liljebladin kanssa. Mustakallio tutustui Ambomaan lähetystyöhön kuuden viikon ajan. Olukondan lähetysasema oli hänen ensimmäinen tutustumiskohteensa. Siellä hän osallistui lähetystyön 30-vuotisjuhlaan, jossa oli läsnä 600 henkeä. Hän tarkasti kaikki koulut ja Olukondan, Ondangwan ja Oniipan pääasemat sekä Omulongan sivuaseman. Mustakallion oli ollut tarkoitus viettää neljä kuukautta lähetyskentällä, mutta mm. siksi, että hän sairastui malariaan, vierailu lyheni kuuden viikon pituiseksi.
Ennen matkaa lähetyssaarnaajien toimeentulo kentällä oli ollut suuri ongelma, mutta nyt, matkan seurauksena lähetystyöntekijöiden palkkausta parannettiin.
Kiinan-työn aloittaminen
Muiden lähetysseurojen kokemus oli osoittanut, että lähetystyölle oli hyötyä siitä, ettei se rajoittunut vain yhteen työkenttään. Tämän vuoksi johtokunta ryhtyi pohtimaan uuden lähetyskentän avaamista jonnekin, joka olisi lähempänä kotimaata kuin mitä Ambomaa oli. Mustakallio esitti seuran vuosikokouksessa 1899 laajan alustuksen, jossa suositti uuden työkentän valitsemista Pohjois-Kiinasta. Kokous hyväksyi tämän esityksen.
Taustalla oli mm. ajatus siitä, että eri kenttien työntekijöiden vuorovaikutus vaikuttaisi hedelmällisesti koko seuran työhön. Edelleen arveltiin, että uuden kentän myötä kotimainen lähetysinto kasvaisi. Kolmantena tekijänä ajateltiin, että jos seuralla olisi vain yksi kenttä ja siellä ajauduttaisiin vaikeuksiin, niin mitään työmahdollisuuksia ei jäisi jäljelle. Ambomaalla oli ajauduttu jo hieman hankalaan tilanteeseen, kun työ oli rajoittunut Ondongaan, jossa laskettiin olevan asukkaita vain 21 000 henkeä. Näistä syistä uuden työnkentän avaamista pidettiin perusteltuna hankkeena.
Lähetysseura harkitsi aluksi työtä Mantšuriassa, tai ylipäätään Pohjois-Kiinasta, mutta lopulta valinta kohdistui Hunaniin, joka oli kauan ollut suljettuna ulkomaalaisilta ja hiljan avautunut lähetystyölle. Boksarikapinan vaikutusten lakattua lähetettiin sitten ensimmäiset työntekijät, jotka astuivat maihin Shanghaissa lokakuussa 1901. Valinnan työalan paikasta näyttäisi tehneen Hannes Sjöblom paikan päällä konsultoituaan Kiinassa toimineita eri lähetysseuroja.
Siirtyminen pois Lähetysjohtajan tehtävistä
Lähetysjohtajan virka oli Mustakalliolle raskas ja levoton. Tähän vaikutti osin hänen intensiivinen paneutumisensa tehtäviin ja malttamaton pyrkimys päästä nopeisiin ratkaisuihin ja tuloksiin. Vuoden 1910 lopulla hän näyttää alkaneen suunnitella siirtymistä rauhallisempaan seurakuntavirkaan. Hän vetosi hermostonsa rasittumiseen ja voimiensa riittämättömyyteen helmikuussa 1911 ja kertoi seuran johtokunnalle hakeneensa Porvoon tuomiorovastin virkaa, jota hän ei kuitenkaan saanut.
Näihin aikoihin Lähetysseurassa suunniteltiin uutta tarkastusmatkaa Ambomaalle, ja Mustakallion tilanteen vuoksi sinne lähetettiin apulaisjohtaja Hannu Haahti. Mustakallio koki nyt joutuneensa syrjäytetyksi lähetystyön johtamistehtävästä, mutta johtokunta ei kuitenkaan muuttanut päätöstään Haahden lähettämisestä matkalle.
Vuonna 1913 Mustakallio haki Viipurin maaseurakunnan kirkkoherraksi, ja saatuaan vaalissa suuren ääntenenemmistön, hän siirtyi tuohon tehtävään lokakuussa samana vuonna. Hänen tilalleen lähetysjohtajaksi valittiin Matti Tarkkanen, joka astui tähän tehtävään helmikuussa 1914.
Suomen Lähetysseuran jälkeen
Mustakallio oli Viipurin maaseurakunnan kirkkoherrana 1913–1919. Hän sai rovastin arvonimen 1915. Hän siirtyi Parikkalan kirkkoherraksi 1919. Lääninrovastiksi hänet valittiin 1920. Savonlinnan tuomiokapitulin asessorina hän toimi 1918–1921.
Yksityiselämä
Mustakallio avioitui 1886 Agnes Selma Helena Lampénin kanssa. Martti J. Mustakallio oli heidän poikansa.
Gil McDougald
thumb|Gil McDougald Gilbert James "Gil" McDougald (19. toukokuuta 1928 San Francisco, Kalifornia – 28. marraskuuta 2010 Wall Township, New Jersey) oli yhdysvaltalainen baseballpelaaja. Hän pelasi ensimmäisen MLB-pelinsä 20. huhtikuuta 1951 ja viimeisensä 2. lokakuuta 1960.
McDougaldin ainoa ammattilaistason joukkue oli New York Yankees, jossa hän oli voittamassa viittä World Series -mestaruutta. Hän oli American Leagueen vuoden tulokas 1951, hänet valittiin kuudesti MLB:n tähdistöotteluun, vuosina 1952, 1956–1958 ja 1959, jolloin pelattiin kaksi tähdistöottelua, ja hän oli vuoden 1958 Lou Gehrigin muistopalkinnon voittaja.
McDougald löi 7. toukokuuta 1957 pallon Herb Scoren silmään, mutta pysyviä vammoja ei aiheutunut, ja Score jatkoi uraansa lyhyen tauon jälkeen. .
McDougald kuoli marraskuussa 2010, 82-vuotiaana, eturauhassyöpään. Hän oli naimisissa ja hänellä oli seitsemän lasta, neljä poikaa ja kolme tytärtä.
Torpè
Torpè on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 869 asukasta (vuonna 2016) ja sen pinta-ala on 91,5 neliökilometriä. Se sijaitsee 24 metrin korkeudella merenpinnan yläpuolella.
Jori Hulkkonen
Jori Hulkkonen (s. 28. syyskuuta 1973) on kemiläislähtöinen suomalainen DJ ja elektronisen musiikin tuottaja.
Muamer Tankovic
Muamer "Tank" Tanković (s. 22. helmikuuta 1995 ) on ruotsalainen jalkapalloilija, joka edustaa Eredivisiessa pelaavaa AZ Alkmaar:ta. Hän on pelipaikaltaan hyökkääjä. Tanković kuuluu Ruotsin jalkapallomaajoukkueeseen.
Jori Hulkkonen
Ura
1990-luvun alussa Hulkkonen alkoi tehdä musiikkia Jukka Hautamäen ja Ari Ruokamon kanssa perustamallaan Lumi-levymerkillä. Vuonna 1996 hän sai levytyssopimuksen ranskalaisen F Communications -levymerkin kanssa: ensilevy oli nimeltään Selkäsaari tracks (1996). Yhdessä kanadalaisen Tigan kanssa nimellä Tiga & Zyntherius tehty Sunglasses At Night (2002), versio vanhasta Corey Hartin 1980-luvun hittikappaleesta, on Hulkkosen kansainvälisesti menestynein levytys. Levyllä nimeltä Dualizm (2005) ovat myös mukana John Foxx, Nick Triani, Tiga, Jerry Valuri ja José González. Dualizmin ”Lo-Fiction”-singlen onnistumisen johdosta Jori aloitti synthpop-sivuprojektin Processoryn Jerry Valurin kanssa, jolla he julkaisivat kokoonpanon nimeä kantavan debyytin helmikuussa 2007.
Vuonna 2012 hän julkaisi Juho Paalosmaan kanssa Sin Cos Tan-yhtyeen debyyttialbumin.
Muamer Tankovic
Maajoukkueura
Tanković pelasi ensimmäisen ottelunsa Ruotsin jalkapallomaajoukkueessa maaliskuussa 2014.
Jori Hulkkonen
Ura
Hulkkonen on julkaissut levyjään useilla nimillä; Avalon Unbounded, Bobby Forrester, Deks Dekster, Electromantic, Eternal Boyman, Hösh!, Jii Hoo, Midnite City Soul Affair, Vichy ja Zyntherius. Hän on tehnyt remixejä Telepopmusikin toiselle singlelle ”Love Can Damage Your Health” (2004). Hän on myös pitkään juontanut tanssimusiikin erikoisohjelmia Radiomafialla ja YleX:llä (Tiistain tanssi-ilta).
Nora Roberts
Nora Roberts (s. 10. lokakuuta 1950 Maryland, Yhdysvallat), syntymänimeltään Eleanor Marie Robertson, on yhdysvaltalainen kirjailija. Roberts on kirjoittanut yli 200 kirjaa, joista lähes jokainen on ollut The New York Timesin bestseller-listalla. Yhteensä kirjat ovat olleet 220 viikkoa listan ykkösenä. Robertsin kirjoja on myyty yli 500 miljoonaa kappaletta. Nimellä J. D. Robb hän kirjoittaa tulevaisuuteen sijoittuvia jännitysdekkareita (In Death -sarja).
Robertsin romaaneja on myyty yhteensä 35 maahan.
Biografia
Eleanor Marie Robertson syntyi Silver Springissa, Marylandissa, perheen ainoaksi tyttäreksi ja kuopukseksi. Hänen koko perheensä oli innokkaita lukijoita, joten kirjat olivat alusta asti tärkeä osa Robertsin elämää. Vaikka Roberts oli aina keksinyt tarinoita päässään, hän ei kirjoittanut tarinoita lainkaan ylös, koulun esseitä lukuun ottamatta. Roberts kävi roomalaiskatolista koulua ja kertoo nunnien iskostaneen häneen kurin tunteen. Toisena lukiovuotenaan, Roberts siirrettiin paikalliseen kouluun, Montgomery Blair High Schooliin, jossa hän tapasi ensimmäisen aviomiehensä, Ronald Aufdem-Brinken. Pari meni naimisiin vanhempiensa vastusteluista huolimatta vuonna 1968 lukiosta valmistumisen jälkeen.
Vasta vihitty aviopari asettui Keedysvilleen Marylandiin. Robertsin aviomies työskenteli isänsä metallialan yrityksessä ennen liittymistään Robertsin vanhempien valoyritykseen. Roberts jäi kotiäidiksi kahdelle pojalleen, Danille ja Jasonille. Kotona ollessaan Roberts vietti paljon aikaa tehden keramiikkatöitä ja ommellen lapsilleen vaatteita. Avioliitto päättyi eroon.
Roberts tapasi toisen aviomiehensä, puuseppä Bruce Wilderin palkattuaan tämän rakentamaan kirjahyllyä. Pari meni naimisiin heinäkuussa 1985. Wilder omistaa ja työskentelee Turn the Page Books -nimisessä kirjakaupassa Boonsborossa, Marylandissa. Robertsit omistivat myös lähellä sijaitsevan historiallisen Boone Hotellin, jota kunnostettiin sen tuhoutuessa tulipalossa helmikuussa 2008. Kolme miljoonaa dollaria maksaneiden kunnostusten jälkeen Inn Boonsboro avattiin 17. helmikuuta 2009.
Roberts uskoo, että uraansa panostava kirjailija tarvitsee itsekuria: ”Kukaan ei palkkaa sinua jos uskot voivasi istua paikallasi ja tarinan laskeutuvan olallesi.” Tällä hetkellä hän keskittyy yhden romaanin kirjoittamiseen kerrallaan ja kirjoittaa kahdeksan tuntia joka päivä, jopa lomalla ollessaan.
Roberts tekee suurimman osan taustatutkimuksistaan internetissä, koska hän kammoaa lentämistä. Siitä huolimatta Robertsilla on omaisuutta Claren kreivikunnassa Irlannissa ja hän vierailee maassa säännöllisesti. Osa hänen romaaneistaan sijoittuukin Ardmoreen, Waterfordin kreivikuntaan.
Alku
Roberts alkoi kirjoittaa lumimyrskyn aikana helmikuussa 1979 ollessaan myrskyn armoilla kotonaan kahden pienen poikansa kanssa. Roberts sanoo, että metrin korkuisen lumimassan saartamana ei ollut paljonkaan muuta tekemistä. Kirjoittaessaan ideoitaan ylös ensimmäisen kerran, Roberts rakastui kirjoittamiseen ja tuotti pian kuusi luonnosta. Hän lähetti luonnoksensa Harlequin-kustantamolle, mutta tuottajat torjuivat hänen ideansa.
Nora Roberts
Vuonna 1980, uusi kustantaja, Silhouette books, alkoi kerätä hylättyjä kirjoituksia monilta amerikkalaisilta kirjailijoilta, jotka Harlequin oli torjunut. Silhouette piti Robertsin romaaneista ja ensimmäinen romaani, Täysverinen irlantilainen (Irish Thoroughbred) julkaistiin vuonna 1981. Roberts käytti salanimeä Nora Roberts, lyhennettyä muotoa omasta syntymänimestään Eleanor Marie Robertson, koska oletti kaikilla kirjailijoilla olevan oma kirjailijanimensä.
Vuosina 1982–1984 Roberts kirjoitti 23 romaania Silhouettelle. Romaanit julkaistiin useiden Silhouetten nimikkeiden alla: Silhouetten sensaatio, Silhouetten erikoispainos ja Silhouetten toive sekä Silhoutten kiinnostavin. Suuresta kirjamäärästä huolimatta Roberts alkoi menestyä vasta vuonna 1985, jolloin hän julkaisi kirjan Kasinon kultatukka (Playing the Odds), ensimmäisen MacGregor-sarjan romaanin. Kirjasta tuli välittömästi bestseller.
Roberts vaikutti osaltaan siihen, että romanttinen kirjallisuus tunkeutui ulos ahtaista neitseellisten, 18-vuotiaiden sankarittarien ja pinnallisten miesten kuvausten karsinoista. Robertsin sankarittaret olivat paljon vähemmän passiivisia. Hänen romaaninsa sisälsivät myös syvempiä henkilöhahmoja, koska ”kirjat kertovat kahdesta ihmisestä ja lukijoiden pitäisi päästä heidän päidensä sekä sydämiensä sisälle”. Romantiikan kirjoittamiseen käytetyt vuodet auttoivat Robertsia luomaan realistisia hahmoja, Romantiikan kategorian lyhyt sivumäärä pakotti kirjailijat luomaan ”pelkistettyjä” hahmoja ”nopeasti ja selvästi lyhyessä ajassa”. Vuonna 1987 Roberts alkoi kirjoittaa kirjoja Bantamille. Viisi vuotta myöhemmin hän vaihtoi Putnamiin kirjoittaakseen sekä kovakantisia että paperikantisia kirjoja. Roberts nousi kovakantisten bestsellerlistalle neljännellä kovakantisella julkaisullaan, vuoden 1996 kirjalla Perintönä maa ja taivas (Montana Sky). Vaikka kirja oli suosittu, Roberts jatkoi pokkareiden julkaisua.
Moni Robertsin kirjoista käsittelee laajasti perheen teemaa. Roberts uskoo, että perhe on tärkeä osa hänen elämäänsä ja kehittymistään, mistä syystä perhe on tärkeä osa hänen kirjoituksiaan.
J.D. Robb
Roberts oli jo kauan halunnut kirjoittaa romanttisia mysteerinovelleja Mary Stewartin mukaisesti, mutta agenttinsa vaatimuksesta Roberts pysytteli klassisessa romantiikassa. Hänen vaihdettuaan Putnamiin vuonna 1992, kustannusyhtiö tajusi pian, etteivät he pysyneet Robertsin runsaan tuotannon vauhdissa. He ehdottivat, että Roberts loisi toisen salanimen, jotta yhtiö pystyisi julkaisemaan enemmän tämän kirjoja. Robertsin agentti, Amy Berkover, vakuutti kustantajat antamaan Robertsin kirjoittaa romanttisia mysteerinovelleja toisen nimen alla. Robertsin ensimmäinen novelli salanimellä J.D. Robb julkaistiin vuonna 1995. Nimikirjaimet ”J.D.” Roberts otti pojiltaan Jasonilta ja Danilta ja lyhensi nimen ”Roberts” muotoon ”Robb”. Aluksi Roberts aikoi käyttää salanimeä D.J. MacGregor, mutta tajusi juuri ennen julkaisua, että toinen kirjailija käytti jo kyseistä nimeä.
J.D. Robbin nimellä Roberts on julkaissut sarjan futuristisia sci-fi- ja poliisikirjoja. In Death -sarjassa päähenkilöt ovat NYPSD:in etsivä Eve Dallasin ja hänen miehensä Roarken, ja ne sijoittuvat 2100-luvun puolivälin New York Cityyn. Kun In Death -sarja alkoi, Roberts tai hänen kustantajansa eivät antaneet olettaa Robertsin olevan kirjojen takana. He toivoivat sarjan menestyvän omalla hienoudellaan ja rakentavan oman menestyksensä. Sarja menestyikin, ja lukijoiden saadessa selville, että Roberts oli kirjoittanut kirjat nimellä Robb, siitä muodostui hälinää.
Muut salanimet
Roberts kirjoitti eräälle lehdelle tarinan nimeltä ”Melodies of Love” salanimellä Jill March. Roberts on esiintynyt myös nimellä Sara Hardesty. Kun Syntynyt -sarja (Born in series) julkaistiin Britanniassa, kirjojen kansissa esiintyi nimi Sara Hardesty nimen Nora Roberts sijaan. Roberts on kuitenkin vaihtanut sittemmin kustantajaansa.
Black Hula Sound
Black Hula Sound on vuodesta 2003 toiminut suomalainen sound system, jonka selektoreina toimivat Kova K ja Jere Dangerous. Black Hula on toimintansa alusta asti pyörittänyt Tampereen Ravintola Telakalla järjestettävää Reggae Super Jam -klubia. Klubilla on esiintynyt suomalaisia reggae-yhtyeitä, kuten Puppa J & Tasottavat, Suhinators ja Levitators.
Black Hula on myös levy-yhtiö joka on julkaissut muun muassa Puppa J & Tasottavien sekä Nopsajalan debyyttisinglet.
Charles Le Brun
thumb|200 px|Charles Le Brunin muotokuva
Charles Le Brun (24. helmikuuta 1619 Pariisi – 12. helmikuuta 1690 Pariisi) oli ranskalainen taidemaalari ja lavastaja, jolla oli suuri vaikutus taiteen eri aloilla Ludvig XIV:n valtakaudella. Hän hankki mainetta Versailles'n palatsin sisustamisella ja eritoten sen suuren Peilisalin (La galerie des Glaces) luomisella.
Elämäkerta
thumb|left|150px|Allegoria Ludvig XIV:stä Charles Le Brun syntyi Pariisissa vuonna 1619. Charlesin ollessa yhdentoista vuoden ikäinen Kansleri Séguier huomasi tämän kyvyt. Kansleri uskoi pojan Simon Vouet’n työpajan ohjaukseen. Hän oppi ammatin salaisuudet tuolta suurelta mestarilta, mutta myös François Perrier'llä oli hänen tuleviin töihinsä suuri vaikutus. Hän matkusti Italiaan Nicolas Poussinin kanssa vuonna 1642. Le Brun jäi Italiaan neljäksi vuodeksi kansleri Séguierin taloudellisen tuen turvin.
Palattuaan Pariisiin Le Brun sai useita tilauksia. Kuninkaan valtiovarainministeri Nicolas Fouquet pyysi häntä työskentelemään Vaux-le-Vicomten linnan sisustamisessa (1656–1661). Yhdessä Philippe de Champaignen kanssa he saivat kuningas Ludvig XIV:n perustamaan vuonna 1648 Kuninkaallisen taideakatemian, Académie Royale de Peinture et de Sculpture. Perustaminen tapahtui alaikäisyyden vuoksi kuninkaan nimissä.
Ministeri Fouquet’n jouduttua epäsuosioon Charles Le Brun astui Aurinkokuninkaan palvelukseen. Vuodesta 1660 lähtien hän omistautui kuninkaan tulolle Pariisiin. Samana vuonna hän kilpaili Les Gobelins  -manufaktuurin perustamisesta, ja sittemmin hänet nimitettiin sen johtajaksi. Kuningas Ludvig XIV aateloi Le Brunin vuonna 1662, ja niin hänestä tuli ensimmäinen kuninkaallinen maalari, ja samalla hän sai vuosittaisen 12 000 livren eläkkeen. Vuonna 1663 Colbert nimitti hänet kuninkaallisen taideakatemian johtajaksi, koska Colbert halusi organisoida laitoksen uudelleen. Vuonna 1666 he perustivat Ranskan Rooman akatemian (Académie de France à Rome).
Le Brun oli päävastuussa Versailles’n linnan sisustamisesta, ja näin hänen alaisuudessaan työskenteli kymmenittäin taiteilijoita ja käsityöläisiä. Tämän päätehtävän ohessa hän työskenteli myös muille henkilöille heidän linnojaan sisustaen. Le Brun kuoli 22. helmikuuta 1690 Gobelinsin tehtailla. Hänet on haudattu Saint-Nicolas-de-Chardonnet’n kirkkoon Pariisiin.
Le Brunin tyyli
Koska Le Brun oli virallinen maalari, hänen tyylinsä palveli itsevaltaisen monarkin Ludvig XIV:n tarkoitusperiä. Tämän vuoksi häntä halveksittiin 1800-luvun taiteilijoiden keskuudessa, ja hän on melko tuntematon suurelle yleisölle.
Jotkut taidehistorioitsijat pitävät häntä – kuten itse kuningas Ludvig XIV oli aikanaan julistanut – 1700-luvun suurimpana ranskalaisena taidemaalarina. Le Brun halusi töillään ylistää Ludvig XIV:n absolutistista hallitustapaa, minkä osoituksena hän yhdisteli vallan käsitteitä ja symboleja keskenään. Tämä näkyy erityisesti suuren peilisalin kattomaalauksissa, joissa symbioosissa ovat suuret antiikkiset aiheet sekä ranskalaiset vallan tunnukset, kuten kukko ja lilja.
Aurinko muodostui hyvän hallituksen allegoriaksi. Le Brun esitti Ludvig XIV:n täydellisenä ruhtinaana, joka oli yhteenveto kaikista aiemmista ruhtinaista.
Le Brunin tuotannolle tyypillisiä olivat suurikokoiset maalaukset, joiden teemat ovat historiasta, esimerkiksi Louvressa oleva Aleksanteri Suuren historia. Hänen töidensä tavallisia teemoja olivat taistelut, mytologia ja muotokuvat.
Keskeiset työt
thumb|200 px|right|Charles Le Brun, Versaillesin linnan suuren peilisalin katto
Teemu Salo
Teemu Salo (s. 11. helmikuuta 1974) on suomalainen curling-pelaaja. Hän toimii ykkösheittäjänä Markku Uusipaavalniemen kipparoimassa joukkueessa, joka on usein myös edustanut Suomea arvokilpailuissa.
Salo pitää kotipaikkaansa Hyvinkäällä ja on koulutukseltaan tradenomi. Hän on 185 senttimetriä pitkä ja painaa 85 kilogrammaa.
Tinnura
Tinnura on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 245 asukasta (vuonna 2016) ja sen pinta-ala on 3,85 neliökilometriä. Se sijaitsee 328 metrin korkeudella merenpinnan yläpuolella.
Brian Friel
thumb|80-vuotias Brian Friel (keskellä) lokakuussa 2009. Brian Friel (9. tammikuuta 1929 – 2. lokakuuta 2015 ) oli pohjoisirlantilainen näytelmäkirjailija, jonka töiden joukossa ovat Lovers (1967) ja Dancing at Lughnasa (1990, suom. Elonkorjuujuhla).
Hän perusti vuonna 1980 Stephen Rean kanssa Field Day Theatre Companyn Londonderryssä.
Suomeksi on esitetty myös Frielin näytelmiä Amerikantädin rakkaudet (The Loves of Cass McQuire, 1966) ja Täältä tullaan Amerikka (Philadelphia, Here I Come, 1964).
Luettelo Transformers-päähenkilöistä
Tässä luettelossa esitellään Transformers-universumin tärkeimmät hahmot, joista lähes jokainen esiintyy kaikissa sarjoissa (hahmot eivät ole aakkosjärjestyksessä).
Autobotit/Maximalit
Alaryhmät ja yhdistelmät
Decepticonit/Predaconit
Alaryhmät ja yhdistelmät
Ortoosi
Ortopediset jalkineet sekä niska- ja rannetuet ovat yleisiä ortooseja. Tavallisesti ortoosit valmistetaan muovista ja kevytmetallista, kuten alumiinista, ja pehmustetaan vaahtomuovilla tai geelillä.
Ortopedia
Alvin Dark
thumb|Alvin Dark Alvin Ralph Dark (7. tammikuuta 1922 Comanche, Oklahoma – 13. marraskuuta 2014 Easley, Etelä-Carolina) oli yhdysvaltalainen baseballtähti. Pelattuaan vuosina 1946–1960 shorttina kuudessa ammattilaistason joukkueessa hän aloitti pitkän uransa valmentajana.
Darkin pitkäaikaisin joukkue oli New York Giants, jossa hän vaikutti vuosina 1950–1956. Hänelle myönnettiin vuonna 1955 kaikkien aikojen ensimmäinen Lou Gehrigin muistopalkinto.
Dark toimi vuosina 1961–1977 viiden eri ammattilaisjoukkueen joukkueenjohtajana.
Dark kuoli kotonaan Etelä-Carolinan Easleyssa 92-vuotiaana 13. marraskuuta 2014.
Ty Franck
Ty Franck (s. 18. toukokuuta 1969) on yhdysvaltalainen kirjailija, joka yhdessä Daniel Abrahamin kanssa julkaisee salanimellä James S. A. Corey.
Franck on yhdessä Abrahamin kanssa julkaissut Expanse-kirjasarjaa ja ovat mukana myös kirjasarjan pohjalta tehtävän Expanse-televisiosarjan teossa.
Carlos Mota
Carlos Mota (s. 1969 São José dos Campos, Brasilia) on brasilialainen sarjakuvapiirtäjä. Mota aloitti uransa vuonna 1995 ja piirsi alussa supersankaritarinoita muun muassa Marvelille ja DC Comicsille, mutta siirtyi vuonna 1998 Disney-sarjakuvien pariin. Aku Ankan piirtämisen hän aloitti vuonna 2000 brasilialaisen Abrilin palveluksessa. Vuodesta 2005 hän on työskennellyt tanskalaiselle Egmontille. Motan piirroksissa korostuvat tarkat taustat.
Tommy Gunn (pornonäyttelijä)
Tommy Gunn (oik. Thomas Joseph Strada, s. 13. toukokuuta 1967) on yhdysvaltalainen pornonäyttelijä. Hän on toiminut myös Penthousen mallina.
Ura
Gunn aloitti uransa pornoelokuvissa vuonna 2004 ja hän saikin vuonna 2005 AVN Awardin parhaana uutena tulokkaana. Hän sai AVN-palkinnon myös parhaasta miessivuosasta vuoden 2005 elokuvassa Pirates. Lisäksi hänet palkittiin vuonna 2007 vuoden parhaana esiintyjänä.
Gunn oli naimisissa pornonäyttelijä Rita Faltoyanon kanssa vuosina 2005–2008. Kysyttäessä elokuussa 2007 hän kertoi romanssistaan pornonäyttelijä Ashlynn Brookeen. He ovat sittemmin päättäneet suhteensa.
Vuonna 2009 Gunn ohjasi ja tähditti seikkailuelokuvan Cummin' At You 3D.
Vuonna 2010 hän esiintyi televisiosarjan Entourage 7. tuotantokauden jaksossa 10 Lose Yourself.
Yle X3M
pienoiskuva|Yle X3M:n logo vuosina 2012–2017. pienoiskuva|Yle X3M:n logo vuosina 1997–2012. Yle X3M (aikaisemmin Radio Extrem) on Yleisradion ruotsinkielinen nuorisolle ja nuorille aikuisille suunnattu radiokanava. Se lanseerattiin vuonna 1997, kun ruotsinkielinen radiotoimi jakautui kahteen erilliseen kanavaan. Suomenkielisistä kanavista YleX on vastaavanlainen. Kanavan vastaava tuottaja on Isa Mårtenson.
Kanavan nimen lyhenne X3M muodostaa ruotsinkielisen sanan "extrem" (suom."äärimmäinen") kun kirjoitusmerkit ja numero äännetään ruotsiksi, Ex-Tre-Em.
X3M oli ensimmäinen suomalainen radiokanava, joka lähetti lähetyksensä suorina internetissä. Se teki näin jo vuonna 1998. Nykyisin kanava on kuultavissa muiden Ylen radiokanavien tavoin suorana Yle Areenassa. Lisäksi sen uutispalvelu Yle X3M Fokus ja viihdepalvelu Yle X3M Guld toimivat Instagramissa.
Kanava oli marraskuussa 2007 lakkautusuhan alla, koska Yleisradio joutui tekemään säästötoimenpiteitä korjatakseen talouttaan. Ennakkoaikeista huolimatta Yleisradion hallintoneuvosto ei kuitenkaan lopulta esittänyt radiokanavan lakkauttamista, vaan lakkautti 1. tammikuuta 2008 YLE Extra -televisiokanavansa.
Kanava soittaa pääasiassa uutta musiikkia. Kanavan musiikkipäällikkö on Amie Borgar.
Ohjelmisto
Yle X3M:n ohjelmisto on pääosin viikoittain samanlainen. Ohessa on esimerkki kanavan viikon ohjelmistosta helmikuulta 2020.
X3M Morgon
X3M Morgon on arkiaamuisin puoli seitsemästä kymmeneen lähetettävä ohjelma, jota juontavat Simon Karlsson ja Märta Westerlund. Ohjelmassa juontajat käsittelevät mm. uutisiin ja omaan elämäänsä liittyviä aiheita. Lisäksi olennaisena osana ohjelmaa ovat erilaiset kilpailut juontajien välillä tai kuuntelijoiden kanssa. Usein kilpailuja on mukana vetämässä myös tuottaja Oliver Kivi. Niitä ovat mm. Killgissning, X eller Y ja Vem är närmast?. Keskiviikkoisin kello kahdeksan ohjelmaan kuuluu Hyvä houmenta -osio, jossa juontajat improvisoivat annetun kohtauksen siten, että heikosti suomea puhuva Westerlund puhuu repliikkinsä suomeksi ja Karlsson vastaa tälle ruotsiksi.
X3M Dag
X3M Dag on arkipäivisin kymmenestä kahteentoista lähetettävä ohjelma, jota juontaa Johannes "Hannes" Björkqvist. Se lähetetään muista ohjelmista poiketen Vaasasta, eikä Pasilasta. Ohjelman kilpailuja ovat esimerkiksi Veckans X, jossa nimetään joka viikko jokin läheinen ihminen ruotsinkielisen Suomen parhaaksi ja Vart är du på väg?, jossa Björkqvist keksii hankalia vihjeitä, joiden perusteella kuuntelijoiden on keksittävä, mistä kaupungista tai paikkakunnasta on kyse.
Supernova
Supernova on arkisin kello 12–14 lähetettävä musiikkiohjelma, jota juontaa Kjell Simosas. Ohjelmassa pureudutaan uuteen musiikkiin ja musiikkimaailman tapahtumiin. Juontaja haastattelee useimmissa jaksoissa jotain merkittävää artistia tai yhtyettä. Simosas hyödyntää ohjelmassaan myös paljon kuuntelijoitaan ottamalla esimerkiksi heiltä toiveita vastaan soitettavasta musiikista ja keskustelemalla heidän kanssaan ohjelman aiheista. Syksyllä 2019 ohjelma siirtyi kanavan iltaohjelmistosta puoleenpäivään korvaten Simon Karlssonin, Max Rantakankaan ja Isabella Mattsonin X3M Fokus -ohjelman.
X3M Eftermiddag
X3M Eftermiddag on Malin Enkvistin ja Isabel Grönroosin juontama ohjelma. Sitä lähetetään arki-iltapäivisin kello 14:n ja 17:n välillä. Juontajat keskustelevat siinä ajankohtaisista aiheista, elämästään ja järjestävät kilpailuita, kuten Läppstift eller porrstjärna.
X3M-Förfest
X3M-Förfest on perjantai-iltaisin kuultava ohjelma, jossa artisti Walt Miguel soittaa bilemusiikkia. Hän juontaa kodistaan Berliinistä käsin. Ohjelmassa osallistetaan myös kuulijoita mm. WhatsAppin avulla kyselemällä heiltä kuulumisia ja viikonlopputunnelmia sekä järjestämällä nk. juomapeliä.
Önska
Önska on artisti FANNY:n lauantaisin juontama nelituntinen toivekonsertti. Siinä kuuntelijat saavat itse toivoa kuunneltavat kappaleet mm. puhelinsoitoin tai teksti- tai WhatsApp-viestein.
Podcastit
Pleppo sekä Ted & Kaj ovat Ted Forsströmin ja Kaj Korkea-ahon Podcast-ohjelmia, jotka lähetetään Yle X3M:llä viikonloppuaamuisin. Ted & Kaj -keskusteluohjelman jaksoja julkaistaan Yle Areenaan keskiviikkoisin. Pleppo on Forsströmin ja Korkea-ahon vanha sketsiohjelma. Forsströmillä ja Korkea-aholla on myös Facebookissa toimiva ryhmä Ted & Kajs omkläddningsrum.
I säng med Ronja och Taika on maanantaisin julkaistava seksuaalisuutta käsittelevä podcast.
Sex & sånt on Malena Holmströmin, Matias Hertzbergin ja Dan Granqvistin podcast, jossa keskustellaan avoimesti mm. seksistä, seksuaalisuudesta, rakkaudesta ja suhteista. Sillä oli aiemmin oma suora ohjelmansa tiistai-iltaisin, mutta se muuttui tammikuussa 2020 podcast-muotoon.
Lägsta domstolen on Axel Brinkin, Simon Karlssonin ja Max Rantakankaan podcast-ohjelma, jossa käsitellään ajankohtaisia asioita ja ongelmia. Se sisältää mm. asiantuntijahaastatteluja ja pyrkii avaamaan ongelmien taustoja.
X3M Fokus
X3M Fokus on Morgon, Dag, Supernova ja Eftermiddag -ohjelmissa aina vartin yli tasan kuultava osuus, jossa jompi kumpi kanavan uutistoimittaja (Fanny Lundin tai Mathilda Korpela) saapuu studioon esittelemään kaksi tai kolme tuoretta uutisaihetta keskustellen ohjelmaa lähettävien toimittajien kanssa. Syksyyn 2019 asti Fokuksella oli lisäksi oma ohjelma arkisin kello 12–14.